CELEX: 62017CA0033
Language: hr
Date: 2018-11-13 00:00:00
Title: Predmet C-33/17: Presuda Suda (veliko vijeće) od 13. studenoga 2018. (zahtjev za prethodnu odluku koji je uputio Bezirksgericht Bleiburg/Okrajno Sodišče Pliberk – Austrija) – Čepelnik d.o.o. protiv Michaela Vavtija (Zahtjev za prethodnu odluku — Članak 56. UFEU-a — Slobodno pružanje usluga — Ograničenja — Usluge na unutarnjem tržištu — Direktiva 2006/123/EZ — Radno pravo — Upućivanje radnika radi obavljanja građevinskih radova — Prijava radnika — Čuvanje i prijevod platnih lista — Obustava plaćanja — Jamčevina koju uplaćuje primatelj usluga — Osiguranje plaćanja novčane kazne koja bi se mogla izreći pružatelju usluga)

14.1.2019   
            
            
               HR
            
            
               Službeni list Europske unije
            
            
               C 16/7
            
         
      Presuda Suda (veliko vijeće) od 13. studenoga 2018. (zahtjev za prethodnu odluku koji je uputio Bezirksgericht Bleiburg/Okrajno Sodišče Pliberk – Austrija) – Čepelnik d.o.o. protiv Michaela Vavtija
      (Predmet C-33/17) (1)
      
      ((Zahtjev za prethodnu odluku - Članak 56. UFEU-a - Slobodno pružanje usluga - Ograničenja - Usluge na unutarnjem tržištu - Direktiva 2006/123/EZ - Radno pravo - Upućivanje radnika radi obavljanja građevinskih radova - Prijava radnika - Čuvanje i prijevod platnih lista - Obustava plaćanja - Jamčevina koju uplaćuje primatelj usluga - Osiguranje plaćanja novčane kazne koja bi se mogla izreći pružatelju usluga))
      (2019/C 16/07)
      Jezici postupka: njemački i slovenski
      
         Sud koji je uputio zahtjev
      
      Bezirksgericht Bleiburg/Okrajno Sodišče Pliberk
      
         Stranke glavnog postupka
      
      
         Tužitelj: Čepelnik d.o.o.
      
         Tuženik: Michael Vavti
      
         Izreka
      
      Članak 56. UFEU-a treba tumačiti na način da mu se protivi propis države članice poput onoga o kojem je riječ u glavnom postupku, prema kojem nadležna tijela mogu naručitelju radova s poslovnim nastanom u toj državi članici odrediti da obustavi plaćanja drugoj ugovornoj stranci s poslovnim nastanom u drugoj državi članici, to jest da uplati jamčevinu u iznosu jednakom preostalom iznosu dugovanja za građevinske radove, kako bi se osiguralo plaćanje novčane kazne koja bi se mogla izreći toj drugoj ugovornoj stranci u slučaju utvrđene povrede radnog prava prve države članice.
      
         (1)  SL C 86, 20. 3. 2017.